wannaphong/clean_thaiwikipedia huggingface dataset:
# ทนายความแห่งยุคโชซอน
ทนายความแห่งยุคโชซอน  เป็นซีรีส์ทางโทรทัศน์ของเกาหลีใต้ที่นำแสดงโดยอู โด-ฮวัน, Bona และชา ฮัก-ย็อน ออกอากาศตอนแรกทางเอ็มบีซีทีวี ในวันที่ 31 มีนาคม ค.ศ. 2023 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังมีการสตรีมบน Wavve ในเกาหลีใต้และบน Kocowa และ Viki ในบางภูมิภาค

 เรื่องย่อ 
ซีรีส์เกี่ยวกับทนายความอัจฉริยะที่แก้แค้นศัตรูที่มีส่วนทำให้พ่อแม่ของเขาเสียชีวิตระหว่างการพิจารณาคดี
# กวางเหอ
กวางเหอ  เป็นชื่อศักราชลำดับที่ 3 ในรัชสมัยพระเจ้าเลนเต้แห่งราชวงศ์ฮั่นตะวันออก ชื่อศักราชชูผิงใช้ตั้งแต่ปี ค.ศ. 178-184 รวมเวลา 7 ปี李崇智，《中國歷代年號考》，第13頁。

ในศักราชกวางเหอปีที่ 7 เดือน 12 เปลี่ยนชื่อศักราชเป็นจงผิงปีที่ 1

 การเปลี่ยนชื่อศักราช 
 ศักราชซีผิงปีที่ 7 —— เดือน 3 วันที่ 21 เปลี่ยนชื่อศักราชเป็นกวางเหอปีที่ 1「（光和元年）三月辛丑，大赦天下，改元光和。……（中平元年）十二月己巳，大赦天下，改元中平。」「〔光和元年〕三月，辛丑，赦天下，改元。」 
 ศักราชกวางเหอปีที่ 7 —— เดือน 12 วันที่ 29 เปลี่ยนชื่อศักราชเป็นจงผิงปีที่ 1「〔中平元年〕十二月，己巳，赦天下，改元。」

 ตารางเทียบศักราช 
 กวางเหอ 1  2  3  4  5  6  7ค.ศ. 178  179  180  181  182  183  184
# สุกี้ตี๋น้อย
สุกี้ตี๋น้อย เป็นร้านอาหารสุกียากี้ ชาบู ประเภทบุฟเฟ่ต์ ภายใต้การดูแลของบริษัท บี เอ็น เอ็น เรสเตอรองท์ กรุ๊ป จำกัด ซึ่งเปิดตัวเมื่อ พ.ศ. 2562

ร้านสุกี้ตี๋น้อยก่อตั้งโดยนัทธมน พิศาลกิจวนิช ซึ่งเดิมธุรกิจของครอบครัวทำร้านอาหารชื่อ เรือนปั้นหยา มีอยู่ 2 สาขา แต่ปัญหาคือพอมีสาขา การควบคุมมาตรฐาน รสชาติ และบริการ ให้เหมือนกันทุกสาขาเป็นเรื่องยาก เมื่อสามารถแก้ปัญหาดังกล่าวได้จึงคิดจะเปิดเป็นร้านสุกี้ เพราะร้านสุกี้สามารถควบคุมมาตรฐานรสชาติให้เหมือนกันทุกสาขา อีกทั้งกระแสนิยมการกินบุฟเฟต์ก็มากขึ้นด้วย เหตุที่ชื่อ ตี๋น้อย เพราะพ่อของนัทธมน เป็นลูกคนเล็ก คนในบ้านจะเรียกว่าตี๋น้อย จึงนำมาตั้งเป็นชื่อร้านเพราะเห็นว่าเป็นชื่อที่เรียกง่ายและจดจำได้ง่าย 

ร้านสุกี้ตี๋น้อยสาขาแรกที่บางเขนเปิดเมื่อ พ.ศ. 2561 สาขาที่ 2 เลียบด่วนรามอินทรา เมื่อกลาง พ.ศ. 2561 เป็นร้านใหญ่กว่าร้านแรก ร้านนี้เองที่ทำให้คนรู้จักสุกี้ตี๋น้อย ธุรกิจเติบโตอย่างรวดเร็ว โดยปี 2562 มีรายได้ 499 ล้านบาท กำไร 15 ล้านบาท ปี 2563 มีรายได้ 1,223 ล้านบาท กำไร 140 ล้านบาท และปี 2564 มีรายได้ 1,572 ล้านบาท กำไร 148 ล้านบาท พ.ศ. 2565 บริษัทเจ มาร์ท เข้ามาถือหุ้นสัดส่วน 30% คิดเป็นเงินลงทุน 1,200 ล้านบาท ทำให้กิจการสุกี้ตี๋น้อย มีมูลค่ารวม 4,000 ล้านบาท จากข้อมูลเมื่อเดือนธันวาคม พ.ศ. 2565 มีสาขาจำนวน 42 สาขา อยู่ในพื้นที่กรุงเทพมหานคร และปริมณฑล
# โฟราลูแมบ
โฟราลูแมบ  เป็นสารภูมิต้านทานโมโนโคลนของมนุษย์ทั้งหมดที่จับกับพอลิเพปไทด์ ซีดี3 เอปซิลอน เดิมมีชื่อว่า TZLS-401 ปัจจุบันอยู่ในการพัฒนาทางคลินิกโดยบริษัททิเซียนาไลฟ์ไซเอินซ์ (Tiziana Life Sciences) สำหรับการรักษาโรคโครห์น (Crohn's disease) โรคปลอกประสาทเสื่อมแข็ง (Multiple Sclerosis) แบบทุติยภูมิ และโรคแพ้ภูมิตัวเองอื่น ๆ อย่างไรก็ตาม โฟราลูแมบไม่ได้แสดงประสิทธิภาพในการรักษาโรคโครห์น

7 มีนาคม พ.ศ. 2566 มีการเผยแพร่รายงานในวารสารพีเอ็นเอเอส (Proceedings of the National Academy of Sciences of the United States of America) ระบุว่าโฟราลูแมบ มีแนวโน้มสามารถรักษาโรคติดเชื้อไวรัสโคโรนาสายพันธุ์ใหม่ 2019 (โควิด-19) ได้ โดยคณะนักวิจัยทำการทดลองแบบสุ่มและมีกลุ่มควบคุมด้วยการพ่นยาโฟราลูแมบ ปริมาณ 100 มิลลิกรัม แก่ผู้ป่วยจำนวน 12 รายที่มีอาการของโรคโควิด-19 ระดับเล็กน้อยถึงปานกลาง เป็นเวลา 10 วัน ผลการทดลองผู้ป่วยมีอาการปอดอักเสบลดลงเมื่อเทียบกับผู้ป่วยที่ไม่ได้รับการพ่นยา และพบว่าโฟราลูแมบปรับเปลี่ยนยีนที่เกี่ยวข้องกับการควบคุมการตอบสนองของทีเซลล์ รวมทั้งพบการปรับเปลี่ยนทางพันธุกรรมที่คล้ายกับผู้ป่วยโรคปลอกประสาทเสื่อมแข็ง ที่ได้รับการพ่นยาโฟราลูแมบ
# เคตะ ทาดะ
เคตะ ทาดะ (, 15 เมษายน –) เป็นนักพากย์ชายชาวญี่ปุ่น เกิดที่จังหวัดฟูกูโอกะ สังกัด 81 Produce

 ผลงานพากย์ 
 18if (ซาเอกิ)
 BAKUMATSU (ไซโต ฮาจิเมะ)
 ฟุตซอลบอยส์!!!!! (ฮานามูระ ริโอะ)
 มายโฮมฮีโร่ (มาโตริ โนบูโตะ)
# เท็งกาซุ
เท็งกาซุ  คือกากของของทอดที่เกิดจากการทอด เท็มปุระ แม้ว่าจะถูกทิ้งเป็นเศษอาหาร แต่บางครั้งก็ใช้เป็นส่วนประกอบหรือส่วนประกอบของอาหารอื่น ๆ เพราะมีรสชาติ ความมันของน้ำมัน และเนื้อสัมผัสเหมือนกับอาหารทอด

นอกจากนี้แล้วยังมีชื่อเรียกอีกอย่างว่า อาเงดามะ (揚げ玉) หรือ อาเงกาซุ (揚げかす) แต่ในรายละเอียดแล้วมีความแตกต่างกัน

 เรื่องของชื่อเรียก 
จากการสำรวจของสถาบันวิจัยวัฒนธรรมกระจายเสียง NHK ใน 2003 พบว่า 68% ของผู้ตอบแบบสอบถามเรียกโดยใช้คำว่าเท็งกาซุ และ 29% เรียกว่าอาเงดามะ และ 16% เรียกว่าอาเงกาซุ ในญี่ปุ่นฝั่งตะวันตกจะเรียกว่า "เท็งกาซุ'' มากกว่าค่าเฉลี่ยของทั้งประเทศ และญี่ปุ่นฝั่งตะวันออก (ไม่รวมโทโฮกุ) มีคนเรียกว่า "อาเกดามะ" มากกว่าค่าเฉลี่ยของทั้งประเทศ
thumb|ทานุกิอุดง
นอกจากนี้ยังมีร้านโซบะบางแห่งในภูมิภาคคันโตใช้ชื่อเรียกว่า "ทานุกิ" (たぬき)たぬき（揚げ玉） 胡麻油と白絞油の油を使用し、天ぷらとは別に作り上げたもの โดยมีการนำมาทำเป็นอูดง หรือโซบะ เรียกว่า "ทานุกิอุดง" (たぬきうどん) และ "ทานุกิโซบะ" (たぬきそば) หรือทำเป็นดมบุริ เรียกว่า "ทานุกิดง" (たぬき丼)
# อากิโอะ โอตสึกะ
อากิโอะ โอตสึกะ (『日本タレント名鑑 2007』（VIPタイムズ社、2007年） 72頁,  24 พฤศจิกายน 1959 –) เป็นนักพากย์ ผู้บรรยาย และนักแสดงชาวญี่ปุ่น เกิดที่คาบูกิโจ เขตชินจูกุ โตเกียว สังกัดเมาซูโปรโมชัน พ่อของเขาคือจิกาโอะ โอตสึกะ เป็นนักพากย์เช่นกัน
# เจ้าหญิงไดอานาแห่งบูร์บง-ปาร์มา
เจ้าหญิงไดอานาแห่งบูร์บง-ปาร์มา  ประสูติเมื่อวันที่ 22 พฤษภาคม 2475 ณ ปารีส ประเทศฝรั่งเศส เป็นพระธิดาเพียงพระองค์เดียวใน เจ้าชายกาเอตาโนแห่งบูร์บง-ปาร์มา และ เจ้าหญิงมาร์การิเตแห่งทวร์นและทักซิส เป็นพระนัดดาใน โรเบิร์ตที่ 1 ดยุกแห่งปาร์มา พระภาติยะใน สมเด็จพระจักรพรรดินีซีตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก ส่งผลให้พระองค์เป็นพระญาติกับ แกรนด์ดยุกอ็องรีแห่งลักเซมเบิร์ก , มาร์กาเรตาแห่งโรมาเนีย พระองค์เสกสมรส 2 ครั้ง มีพระบุตร 3 คน

เจ้าหญิงไดอานาแห่งบูร์บง-ปาร์มา สิ้นพระชนม์ลงเมื่อวันที่ 4 พฤษภาคม 2563 จากโรคติดเชื้อไวรัสโคโรนา 2019 สิริพระชันษาปีที่ 88 ปี ซึ่ง เจ้าหญิงมาเรีย เทเรซาแห่งบูร์บง-ปาร์มา พระญาติของพระองค์เองก็สิ้นพระชนม์จากพระโรคเดียวกันนี้เมื่อ 26 มีนาคม ปีเดียวกัน
 อ้างอิง 
"¿Quién es la última princesa fallecida por coronavirus y cuál es su vínculo con la Familia Real española?" [Who is the last princess who died of coronavirus and what is her link with the Spanish Royal Family?]. El Mundo (in Spanish). 7 May 2020. Retrieved 2 June 2020.
Lundy, Darryl. "Diane Marguerite di Borbone, Principessa di Parma". The Peerage. Darryl Lundy. Retrieved 3 June 2020.
Nuevo luto en la familia de Borbón-Parma: la princesa Diana, fallecida por coronavirus (in Spanish)
# ยูซูโกโช
thumb| ขวดยูซูโกโช (ถ่ายเมื่อ 30 ตุลาคม 2009)
ยูซูโกโช  หรืออาจเรียกว่า ยูซูโงโช (ゆずごしょう) หรือ ยูซูโงโจ (ゆずごじょう) เป็นเครื่องปรุงรสประเภทหนึ่งที่ทำจาก พริกและส้มยูซุ

 ภาพรวม 
ยูซูโกโชทำได้โดยการสับพริกอย่างหยาบ ๆ ใส่เปลือกส้มยูซุและเกลือ แล้วนำไปบดและบ่ม

ในคิวชูมีการใช้ในอาหารหลายอย่างเป็นเครื่องปรุงรสทั่วไป นอกจากคิวชูแล้ว ยังมีการผลิตที่ เมืองนากะในจังหวัดโทกุชิมะ ซึ่งเป็นสถานที่ผลิตยูซุ และใน จังหวัดโคจิ

 ชื่อ 
คำว่า "โคโช" (胡椒) นั้นในสำเนียงมาตรฐานแปลว่าพริกไทย แต่ในภาษาถิ่นคิวชูใช้เรียกพริก外国食材の流入と日本化NHKカルチャーラジオ歴史再発見「江戸の食・現代の食」大久保洋子元実践女子大学教授、2013年12月17日 และคำว่า "โคโช" ในชื่อ "ยูซูโกโช" นี้ก็ไม่ได้หมายถึงพริกไทย แต่หมายถึงพริก

 ที่มา 
ที่มายังไม่เป็นที่แน่ชัด แต่เชื่อว่ามีต้นกำเนิดมาจากเมืองฮิตะ จังหวัดโออิตะ大分放送大分百科事典刊行本部編『大分百科事典』1980年、大分放送発行食は知恵なり－自然のちから－ 日本テレビ、2008年3月10日 หรือบ้างก็ว่ามีต้นกำเนิดมาจากแถวภูเขาฮิโกะในจังหวัดฟุกุโอกะきらり九州めぐり逢い - TVQ九州放送 หรือรวมถึงที่อื่น ๆ อีกหลายแห่งในคิวชู（食紀行）ピリッとさわやか名脇役　ゆずこしょう＠大分・日田 朝日新聞、2015年9月19日
# เบนิโชงะ
right|thumb|250x250px| เบนิโชงะหั่นบาง ๆ
เบนิโชงะ  เป็นสึเกโมโนะประเภทหนึ่งที่ทำจาก เหง้าของขิงนำมาดองในน้ำส้มสายชูบ๊วย

 ที่มา 
วิธีการดองในน้ำส้มสายชูถูกใช้เพื่อทำให้ขิงคงความสดได้นาน แต่ในภูมิภาคคันโตส่วนใหญ่จะใช้ซอสเปรี้ยวหวานทำเป็นการิ ส่วนในภูมิภาคคันไซนั้นส่วนใหญ่จะน้ำส้มสายชูทำเป็นเบนิโชงะ

 วิธีการทำ 
เริ่มจากดึงส่วนน้ำออกจากรากขิงโดยการดองด้วยเกลือหรือตากแดดให้แห้ง แล้วนำไปดองในน้ำส้มสายชูบ๊วย (น้ำที่เหลือหลังจากการดองอุเมโบชิ) เป็นเวลาหลายวัน เพื่อป้องกันเชื้อรา โดยพื้นฐานแล้วจะทำด้วยขิงแห้งซึ่งมีความชื้นเพียงเล็กน้อย เมื่อทำขิงใหม่ ๆ จะมีน้ำมาก ดังนั้นอาจขาดน้ำหลังจากฝานบาง ๆ

จากนั้นเมื่อใช้น้ำส้มสายชูบ๊วยแดงใส่ชิโซะ ก็จะเปลี่ยนเป็นสีแดงเข้ม ในกรณีที่ใช้น้ำส้มสายชูบ๊วยแดงหลังจากเอาชิโซะแดงออกแล้ว อาจสีอ่อนลงเล็กน้อย แม้แต่กรณีที่ใช้น้ำส้มสายชูบ๊วยขาวที่ไม่ใช้ชิโซะ แต่เนื่องจากขิงใหม่ก็มีสารสีแอนโทไซยานิน ใกล้กับลำต้น จึงทำปฏิกิริยากับกรดของน้ำส้มสายชูบ๊วยและก็จะเกิดเป็นสีแดงอ่อน ๆ นอกจากนี้เบนิโชงะสีแดงเข้มยังผลิตโดยใช้สีผสมอาหารที่มีสีแดงเพื่อให้มีสีแดงโดดเด่น

ในกรณีของการผลิตเชิงอุตสาหกรรม มีหลายวิธีในการดองขิงซึ่งหั่นเป็นเส้นบาง ๆ ไว้ล่วงหน้าใน เครื่องปรุงรสที่มีน้ำส้มสายชูบ๊วยซึ่งแต่งสีด้วยสีผสมอาหาร
# การิ
การิ  คือขิงดองปรุงรส ทำโดยนำขิงมาหั่นบาง ๆ และดองในซอสเปรี้ยวหวาน เป็นเครื่องปรุงที่ใช้ตามร้านซูชิ โดยมีการทำขายเป็นถุงภายใต้ชื่อว่า ขิงแดงหั่นเรียบเปรี้ยวหวาน (甘酢平切紅生姜) บางครั้งก็มีคนสับสนกับเบนิโชงะ แต่ว่าถือเป็นคนละอย่างกัน
# ฮิการุ โทโนะ
ฮิการุ โทโนะ (遠野とおの ひかる, 5 มีนาคม 1996 -) เป็นนักพากย์หญิงชาวญี่ปุ่น สังกัดฮิบิกิ เกิดที่โตเกียว ส่วนสูง 154.6 ซม. มีชื่อเล่นว่า โทโนปี (とのぴー)

 ผลงานพากย์ 
ซีรีส์อนิเมะ

 ปี ชื่อเรื่อง บท หมายเหตุ พ.ศ. 2561  ฟิวเจอร์การ์ด บัดดี้ไฟท์  นักเรียน A  Ms. Vampire Who Lives in My Neighborhood  อาโอกิ อาซาฮิ  Zoids Wild  girl  พ.ศ. 2562  แบงดรีม! โนโนะ โยชิโกะ, classmate เบอร์มิวดาไทรแองเกิล: Colorful Pastrale เซเลนา  การ์ดไฟท์!! แวนการ์ด โอเวอร์เดรส  เซโตะ โทมาริ ผู้กล้าสุดแกร่ง ขี้ระแวงขั้นวิกฤติ มังกรเด็ก เจ็ดเทพม.ปลายกับการใช้ชีวิตสบายๆ ในต่างโลก! เด็ก C เคะโมะโนะเฟรนด์ส 2 Lesser Panda Kiratto Pri Chan classmate อุตส่าห์มีคนมาชอบทั้งที ทำไมต้องเป็นยัยนี่ด้วยนะ Charisma-gun member แกล้งนัก รักนะรู้ยัง? ฤดูกาลที่ 2 มิซาเอะ  พ.ศ. 2563  แอสซัลต์ลิลี Bouquet  หวาง หยวี่เจีย D4DJ First Mix นักเรียนหญิง Rebirth Miyako Aizen สาวร็อคบรรเลงโลก!! Mashumairesh!! โฮวัง วันที่ฉันกลายเป็นพระเจ้า ไอระ The Genie Family girl  พ.ศ. 2564  การ์ดไฟท์!! แวนการ์ด ชินเอมอน  Misaki Tokura, deputy manager ไอจู Akira's fan ฮาเร็มวันสิ้นโลก Mimi Mannen  พ.ศ. 2565  คิว!  นักแสดงเด็ก รักวุ่นป่วนใจ นินจาสาวสึบากิ สึซึรัง ล่าสไลม์มา 300 ปีรู้ตัวอีกทีก็เลเวล MAX ซะแล้ว เอโนะ เกิดใหม่ต่างโลก เพื่อนผมน่ารักโฮกเลยครับ ซาเตย์นา  เกิดใหม่ในต่างโลก ~เป็นปราชญ์แกร่งสุดโดยไม่รู้ตัว~ ซูระ นักฆ่าโรแมนติก อายามิ สไมล์ออฟดิอัสโนโทเรีย Midrasim SSSS.DYNAZENON  Kaneishi แด่เธอผู้เป็นนิรันดร์ Ushio สู้เพื่อฝัน ม้าสาวเดอร์บี้ มาจิกาเนะ ทันฮอยเซอร์  พ.ศ. 2566  ยัยตัวแสบแอบน่ารัก นางาโทโระ ปฏิบัติการระลอก 2  ราบิจัง เกกิโจบัง อาร์โกนาวิส แอ็กเซีย young Nayuta Asahi มันผิดรึไงถ้าใจอยากจะพบรักในดันเจี้ยน IV แอสตา น็อกซ์ มหาวิบัตินครดับสูญ ยูกิ ยูไนต์อัพ!  จิฮิโระวัยเด็ก  พ.ศ. 2567 รินไค!  ทามาโนะ โมโมกะ หนึ่งห้อง สองหัวใจ อุ่นไอรัก โทวะ รักครั้งนี้มีคนนกเยอะไปมั้ย! ยานามิ อันนะ Murder Mystery of the Deadมูรูมูรููพ.ศ. 2568นักประเมินไร้โชค ที่จริงเทพหลุดโลกยูริโมโนชิกิชิมะ ซากุราโกะ
# ซีผิง
ซีผิง  เป็นชื่อศักราชลำดับที่ 2 ในรัชสมัยพระเจ้าเลนเต้แห่งราชวงศ์ฮั่นตะวันออก ชือศักราชซีผิงใช้ตั้งแต่ปี ค.ศ. 172-178 รวมเวลา 7 ปี李崇智，《中國歷代年號考》，第13頁。

ในศักราชซีผิงปีที่ 7 เดือน 3 เปลี่ยนชื่อศักราชเป็นกวางเหอปีที่ 1

ในช่วงศักราชซีผิง เหล่าขุนนางลัทธิขงจื๊อได้สลักคัมภีร์ศิลาซีผิง (ซีผิงฉือจิง) 

 ตารางเทียบศักราช 
 กวางเหอ 1  2  3  4  5  6  7ค.ศ. 172  173  174  175  176  177  178
# ซันโช
พริกไทยญี่ปุ่น (ชื่อวิทยาศาสตร์: Zanthoxylum piperitum) หรือ ซันโช  เป็นไม้พุ่มผลัดใบที่อยู่ในสกุลมะแข่น วงศ์ส้ม ต้นตัวผู้และต้นตัวเมียอยู่แยกกัน ในฤดูใบไม้ผลิ ดอกสีเขียวอมเหลืองจะบานที่ด้านข้างของใบ ใบและดอกตัวผู้และโคนมีกลิ่นหอมเฉพาะตัว นิยมใช้เป็นเครื่องเทศ

 ชื่อ 
ที่มาของชื่อ ซันโช ในภาษาญี่ปุ่นนั้นมาจากตัวอักษร 山 ที่แปลว่า "ภูเขา" และ 椒 ที่มีความหมายว่ามีกลิ่นหอมและรสฉุน และคาดว่าชื่อ 山椒 นั้นเป็นเพราะผลมีกลิ่นหอมฉุนแรงของภูเขา
# อาโอโนริ
อาโอโนริ  เป็นคำทั่วไปสำหรับเรียกสาหร่ายทะเลหลายชนิดที่ใช้เป็นอาหาร

ในการจำแนกประเภทพืช ก่อนหน้านี้มีการจัดให้อยู่ในสกุล Enteromorpha วงศ์ Ulvaceae แต่ก็ได้ถูกย้ายไปอยู่ใน สกุล UlvaSatoshi Shimada, Masanori Hiraoka, Shinichi Nabata, Masafumi Iima, Michio Masuda (2003) Molecular phylogenetic analyses of the Japanese Ulva and Enteromorpha (Ulvales, Ulvophyceae), with special reference to the free-floating Ulva. Phycological Research. Volume 51, Issue 2, pages 99–108 นอกจากนี้ สาหร่ายฮิโตเองุสะ (Monostroma nitidum)天野秀臣「ヒトエグサの思い出」 一般財団法人海苔増殖振興会 ซึ่งถูกเรียกว่า "อาโอโนริ" ในบางภูมิภาค เดิมก็เคยถูกจัดอยู่ในสกุล Ulva สาหร่ายเช่นกัน แต่เนื่องจากตอนหลังได้เปลี่ยนเงื่อนไขการจัดแบ่งกลุ่ม เลยถูกเปลี่ยนเป็นสกุล Monostroma จึงถูกเอาออกจากสกุล Ulva เช่นกัน
# ลาติโนเวิลด์ออร์เดอร์
ลาติโนเวิลด์ออร์เดอร์  เป็นกลุ่มนักมวยปล้ำอาชีพที่เดิมอยู่ในเวิลด์แชมเปี้ยนชิพเรสต์ลิง หรือ WCW ระหว่างปี ค.ศ. 1998 ถึง ค.ศ. 1999 นำโดยเอ็ดดี เกร์เรโร แต่ได้ยุบกลุ่มในช่วงต้นปี ค.ศ. 1999 เนื่องจาก เอ็ดดี ประสบอุบัติเหตุทางรถยนต์ในชีวิตจริง ทำให้ต้องพักฟื้นเป็นเวลานาน ซึ่งชื่อกลุ่มนี้ตั้งขึ้นโดย Jason Hervey โดยได้แรงบันดาลใจและตั้งใจล้อเลียนกลุ่มนักมวยปล้ำชื่อดังในสมัยนั้น คือนิวเวิลด์ออร์เดอร์ หรือ NWO

ในปี ค.ศ. 2023 กลุ่มได้รับการฟื้นฟูโดยเรย์ มิสเตริโอ ซึ่งเป็น 1 ในสมาชิกดั้งเดิมของ LWO

 ประวัติ 
 WCW 
 แนวคิด 
LWO ก่อตั้งขึ้นในปลายปี ค.ศ. 1998 หลังจากที่เอ็ดดี เกร์เรโร ทะเลาะกับเอริก บิสชอฟฟ์ ผู้จัดการทั่วไปของWCW ในชีวิตจริง ทำให้ความขัดแย้งในชีวิตจริงกลายเป็นโครงเรื่องGuerrero, Eddie. Cheating Death, Stealing Life: The Eddie Guerrero Story, p. 169–171.
# ดาเตะ (จังหวัดฟูกูชิมะ)
ดาเตะ  เป็นนครที่ตั้งอยู่ทางตอนเหนือของจังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น   นครดาเตะมีจำนวนประชากรประมาณ 56,157 คน และมีความหนาแน่นของประชากร 212 คนต่อตารางกิโลเมตร 

 ประวัติศาสตร์ 
เมื่อ ค.ศ. 1889 ในช่วงเวลาของการประกาศใช้ระบบเทศบาล พื้นที่ที่เป็นนครดาเตะในปัจจุบันประกอบด้วยเมืองและหมู่บ้านรวม 21 แห่ง ช่วงระหว่าง ค.ศ. 1955 กับ 1960 เมืองและหมู่บ้านเหล่านี้ก็ได้ควบรวมเป็น 5 เมือง ได้แก่ เมืองดาเตะ , เมืองโฮบาระ , เมืองเรียวเซ็ง , เมืองสึกิดาเตะ  และเมืองยานางาวะ  ต่อมา 5 เมืองเหล่านี้ก็ได้ควบรวมกันเป็นนครดาเตะเมื่อวันที่ 1 มกราคม ค.ศ. 2006

ดาเตะอยู่ห่างจากโรงไฟฟ้านิวเคลียร์ฟูกูชิมะแห่งที่หนึ่งไปทางตะวันตกเฉียงเหนือประมาณ  ซึ่งเป็นที่ตั้งของภัยพิบัตินิวเคลียร์ที่เกิดขึ้นหลังจากแผ่นดินไหวและคลื่นสึนามิในโทโฮกุ ค.ศ. 2011 แม้ว่าจะอยู่นอกเขตยกเว้นภัยพิบัตินิวเคลียร์ แต่ระดับรังสีในเมืองทำให้ผู้อยู่อาศัยและโดยเฉพาะเด็กต้องอยู่ในบ้าน

 ภูมิศาสตร์ 
นครดาเตะมีพื้นที่ครอบคลุมครึ่งตะวันออกของแอ่งฟูกูชิมะทางตอนเหนือของจังหวัดฟูกูชิมะ โดยมีอาณาเขตทางทิศเหนือติดกับจังหวัดมิยางิ พื้นที่นี้เคยขึ้นชื่อเรื่องการปลูกหม่อนเลี้ยงไหม แต่ได้เปลี่ยนไปปลูกผลไม้ในช่วงยุคไทโช นครดาเตะในปัจจุบันแบ่งออกเป็นห้าเมืองในอดีต ได้แก่ ดาเตะ โฮบาระ ยานางาวะ เรียวเซ็ง และสึกิดาเตะ ซึ่งแต่ละเมืองยังคงรักษาประเพณีและกิจกรรมที่เป็นเอกลักษณ์ไว้มากมาย โดยมีโฮบาระเป็นพื้นที่ส่วนกลางซึ่งเป็นที่ตั้งของหน่วยงานเทศบาล"歴史めぐりマップ 生誕七百年 北畠顕家卿" (PDF). Date-shi.jp. Retrieved 4 January 2019.

 แม่น้ำ: แม่น้ำอาบูกูมะ, แม่น้ำฮิโรเซะ

 เทศบาลที่ติดกัน 
 จังหวัดฟูกูชิมะ
 นครโซมะ
 นครฟูกูชิมะ
 เมืองคูนิมิ
 เมืองคาวามาตะ
 เมืองโคโอริ
 หมู่บ้านอีตาเตะ
 จังหวัดมิยางิ
 นครชิโรอิชิ
 เมืองมารูโมริ

 ภูมิอากาศ 
นครดาเตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในดาเตะอยู่ที่  ปริมาณน้ำฝนเฉลี่ยต่อปีอยู่ที่  โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ  และต่ำสุดในเดือนมกราคมที่ประมาณ ข้อมูลภูมิกาศดาเตะ

 ประชากร 
ตามข้อมูลการสำรวจสำมะโนประชากรของญี่ปุ่นสถิติประชากรดาเตะ จำนวนประชากรของนครดาเตะลดลงในช่วง 70 ปีที่ผ่านมา

 การเมืองการปกครอง 
thumb|300px|ศาลาว่าการนครดาเตะ
ดาเตะมีการปกครองรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานครซึ่งเป็นสภานิติบัญญัติระบบสภาเดียวมีจำนวนสมาชิก 22 คน ในการเมืองระดับจังหวัด เทศบาลนครดาเตะ พร้อมทั้งเทศบาลทั้ง 3 แห่งในอำเภอดาเตะ ประกอบกันเป็นเขตเลือกตั้งที่ให้สมาชิกสภาจังหวัดฟูกูชิมะจำนวน 3 คน ในการเมืองระดับชาติ นครดาเตะเป็นส่วนหนึ่งของเขตเลือกตั้งฟูกูชิมะเขต 1 ในการเลือกตั้งสภาผู้แทนราษฎรในสภานิติบัญญัติแห่งชาติ

 การขนส่ง 
 รถไฟ 
 22px บริษัทรถไฟญี่ปุ่นตะวันออก: สายหลักโทโฮกุ 
 สถานี:  
 รถไฟด่วนอาบูกูมะ: สายด่วนอาบูกูมะ
 สถานี:  –  –  –  –  –  –  –  –  – 

 ทางหลวง
# ฮิจิกิ
ฮิจิกิ (, ชื่อวิทยาศาสตร์: Sargassum fusiforme) เป็น สาหร่ายสีน้ำตาล ที่อยู่ในสกุล Sargassum วงศ์ Sargassaceae อันดับ Fucales เป็นสาหร่ายทะเล ขนาดใหญ่ บางครั้งยาวกว่าหนึ่งเมตร มีใบเป็นรูปดอกจิก เติบโตอย่างหนาแน่นในบริเวณแนวโขดหินริมชายฝั่งที่มีคลื่นมาก และในส่วนล่างของเขตน้ำขึ้นน้ำลง เติบโตเต็มที่พร้อมสืบพันธุ์ตั้งแต่ฤดูใบไม้ผลิถึงต้นฤดูร้อนและส่วนใหญ่หายไปในฤดูร้อน ส่วนที่เป็นใยเส้นจะยังคงอยู่และ เติบโตต่อไป ฮิจิกิกระจายพันธุ์ในพื้นที่ชายฝั่งของ เอเชียตะวันออก รวมทั้งญี่ปุ่น ในญี่ปุ่นมีการกระจายพันธุ์ทางตะวันตกเฉียงใต้ของเกาะฮกไกโด แต่ไม่ค่อยพบเห็นทางตอนเหนือของฝั่งทะเลญี่ปุ่น

ในญี่ปุ่นมีการใช้เป็นส่วนผสมในอาหารประเภทต้มมานานแล้ว และมักใช้เป็นเครื่องเคียง โดยทั่วไปถือว่าฮิจิกิเป็นอาหารเพื่อสุขภาพและเป็นอาหารอายุยืน ดังนั้นวัน ที่ 15 กันยายน จึงถูกเรียกว่า "วันฮิจิกิ" ซึ่งมีที่มาจากวันเคารพผู้สูงอายุแบบเก่า ฮิจิกิส่วนใหญ่ที่จำหน่ายในญี่ปุ่นเป็นผลิตภัณฑ์เพาะเลี้ยงจากจีนและเกาหลีใต้ แต่ฮิจิกิส่วนใหญ่ที่ผลิตในญี่ปุ่นเป็นผลิตภัณฑ์จากธรรมชาติ

left|thumb|200x200px| การเก็บเกี่ยวฮิจิกิที่จังหวัดโอกินาวะ ในเดือนกุมภาพันธ์
# โกโบ
โกโบ (ゴボウ, 牛蒡, ชื่อวิทยาศาสตร์ : Arctium lappa L.) เป็น สมุนไพรยืนต้นในสกุล Arctium วงศ์ทานตะวัน มีถิ่นกำเนิดในทวีปยูเรเชีย เป็นผักชนิดหนึ่งที่นิยมรับประทานในประเทศญี่ปุ่นในภาษาถิ่นโอซากะ เรียกว่า กมโบะ (ごんぼ)札埜和男『大阪弁「ほんまもん」講座』（新潮社、2006年）p.96

เป็นหนึ่งในพืชที่ได้บันทึกไว้โดยคอร์ล ฟอน ลินเนีย ใน "Species Plantarum" (1753)
 รูปภาพ
# เกย์ล
เทย์เลอร์ เกย์ล รัตเธอร์เฟิร์ด (เกิด 10 มิถุนายน ค.ศ. 2004) หรือที่รู้จักกันในชื่อ เกย์ล  เป็นนักร้องชาวอเมริกัน หลังจากเซ็นสัญญากับแอตแลนติกและอาร์ตเฮาส์ เธอออกซิงเกิล "เอบีซีดีอีเอฟยู" ในปี 2021 ซึ่งประสบความสำเร็จบนชาร์ตเพลงทั่วโลก โดยสามารถขึ้นถึงอันดับหนึ่งในสหราชอาณาจักร ไอร์แลนด์ และ บิลบอร์ด โกลบอล 200 รวมถึงทำให้เธอได้รับการเสนอชื่อเข้าชิงรางวัลแกรมมี สาขาเพลงแห่งปี

 ชีวิตช่วงแรก 
เกย์ลเกิดในพลาโน รัฐเท็กซัส เธอเริ่มฝึกร้องเพลงเมื่ออายุ 7 ขวบ จากนั้นย้ายไปแนชวิลล์ รัฐเทนเนสซี เพื่อสานฝันงานดนตรี เธอมีภาวะเสียการอ่านเข้าใจ

 การทำงาน 
หลังจากออกซิงเกิลที่ผลิตด้วยตนเองหลายเพลง เกย์ลเป็นที่เข้าตาของอดีตกรรมการ อเมริกันไอดอล และแครา ดีโอกวาร์ดี ผู้จัดจำหน่ายเพลงของอาร์ตเฮาส์ จนได้เซ็นสัญญาเป็นศิลปินในสังกัดแอตแลนติกเรเคิดส์/อาร์ตเฮาส์เรเคิดส์

ในปี 2021 เกย์ลออกซิงเกิลกับสังกัด "เอบีซีดีอีเอฟยู" เพลงดังกล่าวกลายเป็นไวรอลบนติ๊กต็อกและสปอติฟาย สามารถขึ้นถึงอันดับสามบนบิลบอร์ดฮอต 100 ในต่างประเทศ เพลงยังอยู่อันดับหนึ่งในฟินแลนด์ เยอรมนี ไอร์แลนด์ นอร์เวย์ สวีเดน และสหราชอาณาจักร และติดสิบอันดับแรกในออสเตรเลีย ออสเตรีย นิวซีแลนด์ และสวิตเซอร์แลนด์ ต่อมาออกซิงเกิล "ยัวร์จัสต์ฮอร์นี" ในวันที่ 19 มกราคม 2022 เดือนถัดมา เธอออกอีพีชุดแรกในชื่อ อะสตัดดีออฟเดอะฮิวแมนเอกซ์พีเรียนซ์วอลุมวัน

ในปี 2023 เกย์ลเป็นศิลปินสมทบในดิเอราส์ทัวร์ของเทย์เลอร์ สวิฟต์ และซัมเมอร์คาร์นิวัลของพิงก์
# ยูนะ ทานิงูจิ
ยูนะ ทานิงูจิ (谷口 夢奈たにぐち ゆな, 17 สิงหาคม -) เป็นนักพากย์หญิงชาวญี่ปุ่น เกิดที่จังหวัดโอซากะ สังกัดอาตส์วิชัน

 ผลงานพากย์ 
 อาฮิรุโนะโซระ (นานาโอะ นาโอะ)
 พิศุทธ์เสียงสำเนียงสวรรค์ (ยามาโนะ ซากุระ)
 ฉันเป็นศิษย์จอมปราชญ์จริง ๆ นะ (ยูริกา)
 อลิซเกียร์เอจิส (ชิโมโอจิไอ โทกะ)
# มิยาริ เนโมโตะ
มิยาริ เนโมโตะ (根本 京ねもと みやり, 22 พฤษภาคม -) เป็นนักพากย์หญิงชาวญี่ปุ่น เกิดที่จังหวัดอิบารากิ สังกัดอาโอนิโปรดักชัน

 ผลงานพากย์ 
 ในใจของคุโนอิจิ สึบากิ (ซาซังกะ)
 โมอิปปง! หนึ่งแต้มฝัน (โคอิเดะ เนเนะ)
 อลิซเกียร์เอจิส (ทากาฮาตะ โนโดกะ)
# เอริโกะ มัตสึอิ
เอริโกะ มัตสึอิ (松井 恵理子まつい えりこ, 8 มีนาคม 1989 -) เป็นนักพากย์และ นักร้องหญิงชาวญี่ปุ่น เกิดที่เขตนากามูระ เมืองนาโงยะ จังหวัดไอจิ สังกัด IAM เอเจนซี

 ผลงานพากย์ 
 ล็อกฮอไรซอน (อิสึซึ)
 มิกากุนิงเดะชิงโกเกย์ (โยโนโยริ โคเบริ)
 เอโตทามะ (โมตัง)
 มิลเลียนดอล (ยุริโนะ)
 นาโซโทกิเนะ (มินากามิ เคียวกะ)
 สึกุโมโมะ ภูตสาวแสบดุ (โคกุโย)
 สไมล์ออฟดิอัสโนโทเรีย (อาบราเมลิน)
 อลิซเกียร์เอจิส (ยตสึยะ ยุมิ)
# ตุ๊กตาเสียกบาล
ตุ๊กตาเสียกบาล [เสียกะบาน] คือตุ๊กตาที่ใส่กระบะกาบกล้วยพร้อมทั้งเครื่องเซ่นผีแล้วนำไปวางไว้ที่ทางสามแพร่งหรือลอยนํ้า เป็นคติความเชื่อเกี่ยวกับวิถีชีวิตชาวบ้านที่เก่าแก่ที่สุดที่พบตั้งแต่สมัยสุโขทัย

ลักษณะของตุ๊กตาเป็นตุ๊กตาดินเผาและดินเผาเคลือบสมัยสุโขทัย เป็นผู้หญิง มือถือของใช้ อุ้มเด็ก ฯลฯ โดยจะปั้นตุ๊กตาเมื่อเวลามีคนเจ็บป่วยในบ้าน เช่น ปั้นเป็นตัวแทนของคนป่วย แล้วจะหักคอตุ๊กตาหรือต่อยหัวออก เพื่อลวงผีว่า คนเจ็บผู้นั้นตายไปแล้ว จะได้ไม่มาเอาชีวิตของคนป่วย

ตุ๊กตาเสียกบาลพบในแหล่งโบราณคดีของอาณาจักรสุโขทัย เช่น แหล่งโบราณคดีวัดชมชื่น แหล่งโบราณคดีเมืองฝาง เมืองโบราณคดีนครไทย ชุมชนโบราณบ้านวัง ทองและชุมชนโบราณบ้านวัดตามยม

ปัจจุบันยังมีการทำพิธีเสียกบาลกันในหลายพื้นที่ของไทย เช่นที่จังหวัดกำแพงเพชร ในงานทำบุญกลางบ้านของชาวกำแพงเพชร ซึ่งจัดขึ้นในเทศกาลสงกรานต์ มีการทำพิธีเสียกบาลหรือการสะเดาะเคราะห์ โดยชาวบ้านจะเอากาบกล้วยมาทำเป็นบัตรพลี ใส่ข้าวพล่า ปลายำ หมากพลู และปั้นรูปคนรูปสัตว์ใส่ลงไปด้วย เพื่อเป็นการลอยเคราะห์ปล่อยโรค หรือที่อำเภอบ้านแพรก จังหวัดพระนครศรีอยุธยา จะมีทำในช่วงข้างแรม 7 ค่ำ และแรม 14 ค่ำ ตรงกับวันโกน ในช่วงเดือน 4–5 จะประกอบพิธีตอนช่วงเย็นจนกระทั่งพระอาทิตย์ตกดิน
# เอนด์เลสซัมเมอร์วาเคชัน
เอนด์เลสซัมเมอร์วาเคชัน  เป็นสตูดิโออัลบั้มลำดับที่ 8 ของนักร้องชาวอเมริกัน ไมลีย์ ไซรัส วางจำหน่ายเมื่อวันที่ 10 มีนาคม ค.ศ. 2023 โดยค่ายเพลงโคลัมเบียเรเคิดส์ ไซรัสออกจากค่ายอาร์ซีเอเรเคิดส์ได้ไม่นานหลังจากออกอัลบั้มสตูดิโอชุดที่ 7 พลาสติกฮาร์ตส์ (2020) และเริ่มทำงานในสตูดิโอที่ตามมาหลังจากเซ็นสัญญากับโคลัมเบียในต้นปี ค.ศ. 2021 ขณะที่ทำงานเกี่ยวกับการบันทึกเสียง เธอได้ออกอัลบั้มการแสดงสด แอตเทนชัน: ไมลีย์ไลฟ์ (2022)

ซิงเกิลนำ "Flowers" วางจำหน่ายเมื่อวันที่ 12 มกราคม ค.ศ. 2023 สร้างสถิติการสตรีมหลายรายการและสามารถครองอันดับหนึ่งจำนวน 8 สัปดาห์ในชาร์ตบิลบอร์ดฮอต 100 ของสหรัฐอเมริกา กลายเป็นเพลงอันดับสองของชาร์ตในประเทศของไซรัส ติดอันดับชาร์ตในอีก 36 ประเทศ ส่วนซิงเกิลที่สอง "River" วางจำหน่ายเมื่อวันที่ 13 มีนาคม ค.ศ. 2023

เมื่อเปิดตัว เอนด์เลสซัมเมอร์วาเคชัน ได้รับการวิจารณ์ในเชิงบวกจากนักวิจารณ์เพลง ซึ่งชมเชยด้านการผลิต การร้องเรียนในเชิงพาณิชย์ และการแสดงเสียงร้องของไซรัส การแสดงครั้งแรกของไซรัสในอัลบั้มนี้ได้รับการบันทึกล่วงหน้าสำหรับคอนเสิร์ตสารคดีพิเศษของดิสนีย์+ ในชื่อ ไมลีย์ ไซรัส – เอนด์เลสซัมเมอร์วาเคชัน (แบ็กยาร์ดเซสชันส์) ซึ่งเปิดตัวในวันที่ 10 มีนาคม ค.ศ. 2023 เช่นกัน

 การตอบรับเชิงวิจารณ์ 

ที่เมทาคริติกซึ่งให้คะแนนเฉลี่ยแบบถ่วงน้ำหนักจาก 100 ให้กับบทวิจารณ์จากนักวิจารณ์กระแสหลัก อัลบั้มนี้ได้รับคะแนนเฉลี่ย 79 จากบทวิจารณ์ 16 บท ซึ่งบ่งชี้ว่าเป็น "ความคิดเห็นที่ดีโดยทั่วไป" (generally favorable reviews) บริททานี สปานอสจากโรลลิงสโตน เรียกอัลบั้มนี้ว่าเป็น "อัลบั้มที่คมชัดที่สุดและอิสระที่สุด" และ "คำพูดทางศิลปะที่ทรงพลัง มีสมาธิและมีดวงตาที่ชัดเจน เนื่องจากไซรัสดูเหมือนจะพบว่าตัวเองอยู่ในวัยสามสิบ" มอรา จอห์นสตันจากสื่อพิมพ์เดียวกันเขียนว่าอัลบั้มนี้ว่า "รู้สึกเหมือนเป็นบทสรุปของอาชีพการงานกว่า 15 ปีของเธอ โดยไซรัสได้สัมผัสกับแนวเพลงต่าง ๆ ด้วยความสบาย ๆ ของนักท่องเที่ยวที่ช่ำชอง" เฮเลน บราวน์จากดิอินดีเพ็นเดนต์ เรียกมันว่า "ความสุขอันยาวนานที่น่ารักในพรสวรรค์ที่โตเต็มที่ของไซรัส" จากข้อมูลของนิก เลวีน แห่งเอ็นเอ็มอี กล่าวว่า "อาจดูด้อยลงตามมาตรฐานของ [ไซรัส] แต่ยังคงน่าสนใจอย่างยิ่ง" และ "รู้สึกเหมือนเป็นภาพสะท้อนที่ถูกต้องว่าเธอเป็นใครในฐานะศิลปิน - และบุคคล - ในปี ค.ศ. 2023 " เอมิลี สวิงเกิลจากแคลช เชื่อว่า "ในขณะที่การเปิดตัวก่อนหน้านี้ ไซรัสพยายามสวมชุดของศิลปินคนอื่นที่เธอชื่นชม การเปิดตัวครั้งนี้ให้ความรู้สึกเหมือนว่าเธอได้สวมบทบาทเป็นผิวของตัวเองอย่างเต็มที่ นี่คือการเปิดตัวที่มีเป้าหมายเพื่อความเป็นอมตะในตัวของมันเอง ปล่อยให้เป็นจริง ไมลีย์ ไซรัสตัวจริงที่ไร้การกรองก้าวเข้าสู่แสง"

 รายการเพลง
# ยุทธการที่มะนิลา (ค.ศ. 1945)
ยุทธการที่มะนิลา (; ; 3 กุมภาพันธ์ - 3 มีนาคม ค.ศ. 1945) เป็นการรบครั้งใหญ่ของการทัพฟิลิปปินส์ ค.ศ. 1944-45 ในช่วงสงครามโลกครั้งที่สอง เป็นการสู้รบทางกองกำลังทหารจากทั้งสหรัฐและฟิลิปปินส์ต่อสู้กับกองกำลังญี่ปุ่นในกรุงมะนิลา เมืองหลวงของฟิลิปปินส์ เป็นการสู้รบที่ยาวนานเป็นเดือน ส่งผลทำให้พลเรือนเสียชีวิตกว่า 100,000 คน และเมืองได้ถูกทำลายทั้งหมด เป็นยุทธภูมิการสู้รบภายในเมืองที่เลวร้ายที่สุดที่กองทัพอเมริกันในเขตสงครามแปซิฟิก กองกำลังญี่ปุ่นได้กระทำการสังหารหมู่พลเรือนชาวฟิลิปปินส์ในช่วงการสู้รบแต่กระนั้นการใช้อาวุธของทหารอเมริกันได้สังหารผู้คนไปมากมายเช่นกัน เช่น การยิงปืนใหญ่ของทหารอเมริกันยังได้ทำลายมรดกทางสถาปัตยกรรมและวัฒนธรรมของกรุงมะนิลาที่มีมาตั้งแต่สมัยก่อตั้งเมือง กรุงมะนิลากลายเป็นหนึ่งในเมืองหลวงที่ได้รับความเสียหายมากที่สุดในช่วงสงครามทั้งหมด เทียบเท่ากับกรุงเบอร์ลินและกรุงวอร์ซอ การสู้รบครั้งนี้ได้ยุติการยึดครองทางทหารของญี่ปุ่นในฟิลิปปินส์เกือบสามปี (ค.ศ. 1942-1945) การรบชนะเป็นเครื่องหมายสำคัญสู่กุญแจแห่งชัยชนะในการทัพของนายพล ดักลาส แมกอาเธอร์ จนถึงปัจจุบัน
# ยูอิ ฟูกูโอะ
ยูอิ ฟูกูโอะ (, 25 เมษายน 1994 –) เป็นนักพากย์ ไอดอล และนักบาสเกตบอลหญิงชาวญี่ปุ่น เกิดที่จังหวัดเฮียวโงะ สังกัด 81 Produce อดีตสมาชิกวง A โอ P

 ผลงานพากย์ 
 ไปต่างโลกก็ต้องไปกับสมาร์ทโฟนสิ (ลินเซ ซิลูเอสกา)
 เพื่อลูกจ๋า ปะป๋าขอลุย (มายะ)
 เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก (ซีเลีย)
 ตำนานวิญญาณแฟนซี (ซางะ โคโมโมะ)
# มิยุ ทากางิ
มิยุ ทากางิ (, 8 กันยายน 1996 –) เป็นนักพากย์หญิงชาวญี่ปุ่น เกิด ที่เมืองเซ็นได จังหวัดมิยางิ สังกัด 81 Produce株式会社81プロデュース‐声優プロダクション ส่วนสูง 165 ซม.

 ผลงานพากย์ 
 Wake Up, Girls! (โอกาโมโตะ มิยุ)
 อนิเมะงาตาริซ (โทดะ มัตสึริ)
 มีเดียมิกซ์สาวน้อยดีเจ (อินุโยเสะ ชิโนบุ)
 ฮีลเลอร์เกิร์ล (โฮโนซากะ ชิโนบุ)
 ไปต่างโลกก็ต้องไปกับสมาร์ทโฟนสิ (ลูเซีย เลอา เรกุลุส)